PolyAgent/wiki_georgian_en_parallel_20231101 huggingface dataset:
ტომების ტერიტორიების ფედერალური მმართველობა

ტომების ტერიტორიების ფედერალური მმართველობა (FATA; ) — ნახევრად-ავტონომიური ტომების ტერიტორიული ერთეული პაკისტანში. შედგება რამდენიმე ტომური სააგენტოსგან (ტერიტორიული ერთეული) და სასაზღვრო რეგიონისგან. რეგიონი პირდაპირ ფედერალურ ხელისუფლებას ექვემდებარება და იმართება სპეციალური კანონით, რომელსაც სასაზღვრო კრიმინალის რეგულაციები (FCR) ჰქვია. აღმოსავლეთით და სამხრეთით მას ესაზღვრება პაკისტანის ხაიბერ-პახტუნხვას და ბელუჯისტანის პროვინციები, ხოლო დასავლეთიდან და ჩრდილოეთიდან ავღანეთის შემდეგი პროვინციები: ქუნარი, ნანგარჰარი, ფაქთიი, ხოსტი და ფაქთიკი.
ტერიტორია თითქმის სრულად პუშტუნებითაა დასახლებული. ისინი ძირითადად მუსლიმანები არიან. ტერიტორიის მთავარი ქალაქებია: პარაჩინარი, მირანშაჰი, რაზმაკი, ვანა, ჯამრუდი და ლანდი-კოტალი.
2017 წლის 2 მარტს, ფედერალურმა ხელისუფლებამ ტერიტორიასთან მიმართებაში მიიღო რეკომენდაციები, რომლებიც მოიცავდა შემდეგს: ტომების ტერიტორიების ხაიბერ-პახტუნხვასთან გაერთიანება და სასაზღვრო კრიმინალის რეგულაციების (FCR) გამოშვება. მოიაზრება, რომ პროცესს დასჭირდება 5 წელი და 2022 წლისთვის დასრულდება.
ისტორია
ამ რეგიონში ბრიტანელებმა სიმშვიდის დამყარება ბოლომდე ვერასდროს შეძლეს. ის ავღანეთთან არსებულ ბუფერულ ზონას წარმოადგენდა. ბრიტანეთის რაჯები ანექსირებული ტერიტორიის კონტროლს, კანონით - სასაზღვრო კრიმინალის კონტროლი (Frontier Crimes Regulations (FCR)) ცდილობდნენ, რომელი კანონიც ადგილობრივ წარჩინებულებს მნიშვნელოვან ძალა უფლებას აძლევდა. ძალაუფლების კონკრეტული ფენის ხელში კონცენტრაციის გამო მოსახლეობის უმეტესობის ძირითადი უფლებები ირღვეოდა. შედეგად სასაზღვრო კრიმინალის კონტროლი ცნობილი გახდა როგორც შავი კანონი.
1947 წელს, პაკისტანის მიერ დამოუკიდებლობის მიღების შემდეგ ტერიტორია იგივე კანონით იმართებოდა. 1970-იან წლებში ხაიბერის გასასვლელზე გამავალი ხიპების ბილიკით მიმავალ მოგზაურებს აფრთხილებდნენ, რომ უსაფრთხოებისთვის გზიდან არ გადაეხვიათ.
2001 წელს რეგიონში ტეჰრიკ-ე-თალიბანის მებრძოლები შევიდნენ. 2003 წლიდან მათ დაიწყეს ავღანეთიდან მასიურად გადმოსვლა. ამერიკის შეერთებული შტატების დახმარებით, 2004 წელს რეგიონში 80 000 პაკისტანელი ჯარისკაცი შევიდა. იქ ისინი პაკისტანის თალიბანის წინააღმდეგობას შეხვდნენ. 2006 წელს მიღწეული შეთანხმებით, ტომების მეომრები აღარ დაესხმებოდნენ თავს ჯარის ნაწილებთ, ხოლო მთავრობა თავის მხრივ გაათავისუფლებდა ყველა დატყვევებულს და ადგილობრივებს მიცემდა საშუალებას ეტარებინათ მცირე კალიბრის იარაღი.
დემოგრაფიული მაჩვენებლები
ტომების ტერიტორიების მთლიანი მოსახლეობა 2000 წლის მიხედვით შეადგენდა დაახლოებით 3 341 080 ადამიანს, რაც უხეშად პაკისტანის მოსახლეობის 2 %-ს შეადგენს. რეგიონის მოსახლეობის მხოლოდ 3,1 % ცხოვრობს ქალაქური ტიპის დასახლებებში. ეს არის პაკისტანის ყველაზე სასოფლო დასახლების რეგიონი. 2011 წლის შეფასებისთ რეგიონის მოსახლეობა 1998 წელთან შედარებით 62,1 %-ით გაიზარდა და 4 452 913 ადამიანს შეადგენდა. ეს ქვეყნის მასშტაბით ზრის სიდიდით მიხედვით მეოთხე მაჩვენებელია. მოსახლეობის 99,1 % საუბრობს პუშტუზე.
რესურსები ინტერნეტში
Constitutional Provisions on the Tribal Areas
FATA Secretariat Official Website
FATA
FATA Development Authority Official Website
სქოლიო
პაკისტანის პროვინციები
ფათალიფეია

ფათალიფეია — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
რესურსები ინტერნეტში
სქოლიო
ლაჩინის რაიონის სოფლები
პირველი გურიფული

პირველი გურიფული — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, გურიფულის თემის შემადგენლობაში (სოფლები: მეორე გურიფული, პირველი გურიფული). მდებარეობს ოდიშის დაბლობზე, მდინარე ხობისწყლის ნაპირას. ზღვის დონიდან 10 მეტრ სიმაღლეზე. ქალაქ ხობიდან დაშორებულია 3 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 351 ადამიანი.
ლიტერატურა
სქოლიო
ხობის მუნიციპალიტეტის სოფლები
წიწინაურისებრნი

წიწინაურისებრნი — ორლებნიან მცენარეთა ოჯახი. ბალახები ბუჩქები, ლიანები, იშვიათად ნახევრად ბუჩქებია. აქვთ მთლიანი, მეტწილად მორიგეობით განლაგებული ფოთლები და მათ ძირში ღეროს ირგვლივ განვითარებული სიფრიფანა ან ბალახოვანი შეზრდილი თანაფოთლები — ე. წ. ლოლუები, მტევნისებრ ყვავილედებად შეკრებილი ორსქესიანი ყვავილებად. ნაყოფი შებრტყელებული კოლოფია.
ოჯახი აერთიანებს 14 გვარის 900-მდე სახეობას, რომლებიც თითქმის ყველგან გვხვდება, გარდა ახალი ზელანდიის, პოლინეზიისა და არქტიკისა. საქართველოში ამ ოჯახის მხოლოდ ერთი გვარია — წიწინაური. ოჯახის ზოგ სახეობას სამკურნალო, დეკორატიულ და საჭმელ მცენარედ იყენებენ.
ლიტერატურა
კიოს მუნიციპალიტეტი

კიოს მუნიციპალიტეტი — სასოფლო მუნიციპალიტეტი ესტონეთში, ვილიანდიმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური ვეებ-გვერდი
ვილიანდიმაას მუნიციპალიტეტები
პროლეტარიატის დიქტატურა

პროლეტარიატის დიქტატურა — მარქისიტული ტერმინი, რომელიც აღნიშნავს გარდამავალ ფაზას კაპიტალიზმის კოლაფსსა და კომუნიზმის დამყარებას შორის, რომლის დროსაც პოლიტიკურ ძალაუფლებას ხელში იგდებს პროლეტარიატი. კარლ მარქსი თვლიდა, რომ კლასობრივი ბრძოლის შედეგი იქნებოდა პროლეტარული რევოლუცია კაპიტალიზმის წინააღმდეგ და უკლასო საზოგადოების დამყარება. შუალედურ პერიოდში ძალაუფლებას ხელში ჩაიგდებს პროლეტარიატი, ხოლო მმართველობის ფორმა იქნება დიქტატურა. მარქსის თქმით, პროლეტარიატის დიქტატურა არის ჭეშმარიტი დემოკრატიის ერთადერთი სახე, რადგან ამ დროს ძალაუფლება გადადის მოსახლეობის უმრავლესობის ხელში, როდესაც კაპიტალისტური წყობისას ძალაუფლება უმცირესობის — ბურჟუაზიის ხელშია (რასაც მარქსი ბურჟუაზიის დიქტატურას უწოდებდა). მან ასევე ივარაუდა, რომ ეს პროცესები წარიმართება მხოლოდ მაშინ, როდესაც პროლეტარიატი მოსახლეობის უმრავლესობაში მოექცევა.
პრაქტიკაში პროლეტარიატის დიქტატურა პირველად დამყარდა რუსეთში 1917 წლის რევოლუციათა სერიის შემდეგ ხელისუფლებაში კომუნისტური პარტიის მოსვლის გზით. ეს პერიოდი რუსეთის ისტორიაში ცნობილია წითელი ტერორის სახელით.
სქოლიო
კომუნიზმი
მარქსიზმი
საბჭოთა იდეოლოგია
საბჭოთა კავშირის კომუნისტური პარტიის იდეოლოგია
799

799
მოვლენები
რომის პაპ ლეო III-ის პოლიტიკით უკმაყოფილო რომაელმა დიდებულებმა ბრალად დასდეს მას მრუშობა, ფიცის გატეხა და აჯანყება მოაწყვეს.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
4 სექტემბერი : მუსა ალ-ქაზიმი — შიიტთა იმამი (დ. 745)
ოქტომბერი
ნოემბერი
დეკემბერი
თარიღი უცნობია
ლევან ბატონიშვილი (ერეკლე II-ის ძე)

ლევან ბატონიშვილი (ერეკლე II-ის ძე)
ლევან ბატონიშვილი (ბაგრატიონი) (დ. თებერვალი, 1756, თბილისი ― გ. თებერვალი, 1781, ვეჯინი) — ქართლ-კახეთის სამეფოს პოლიტიკური მოღვაწე, ერეკლე II-ის ძე.
ბიოგრაფია
აღიზარდა სამეფო კარზე, სადაც მის ირგვლივ შემოკრებილი იყვნენ რჩეული ახალგაზრდები, მათ შორის პოეტი ბესიკი. ამ ახალგაზრდათაგან შემდეგში შედგა ლევან ბატონიშვილის რაზმი (2000 კაცამდე), რომელმაც მრავალ ბრძოლაში ისახელა თავი. ლევან ბატონიშვილის მეგობრების წრეში იყო აგრეთვე დავით რექტორი. ლევან ბატონიშვილი სახელმწიფო საქმეებში ჭაბუკობიდანვე ჩაება. 1770 წელს მან თავის უფროს ძმასთან - გიორგისთან ერთად მეფის წინააღმდეგ ამბოხებული ქსნის ერისთავი გიორგის დასამორჩილებლად გაილაშქრა. ამას 1775 წელს ქსნის საერისთავოს გაუქმება მოჰყვა.
1772 წლის იანვარში ერეკლემ ლევან ბატონიშვილი ანტონ I-თან ერთად გაგზავნა რუსეთის იმპერიაში მფარველობაში მიღების სათხოვნელად. დელეგაცია პეტერბურგში ერთი წლის შემდეგ ჩავიდა. ელჩობა უშედეგოდ დამთავრდა, ვინაიდან რუსეთი მოერიდა სპარსეთის იმპერიასთან ურთიერთობის გამწვავებას. 1774 წელს ანტონ I და ლევან ბატონიშვილი საქართველოში დაბრუნდნენ. ამავე წლებში ლევან ბატონიშვილმა ცოლად შეირთო ქაიხოსრო ანდრონიკაშვილის ასული. ლევან ბატონიშვილის ნიჭი და უნარი მთელი ძალით გამომჟღავნდა მორიგე ჯარის ხელმძღვანელობისას (1774-იდან). მისი თაოსნობით აილაგმა დაღესტნელ ფეოდალთა თარეში. ლევან ბატონიშვილმა დაამარცხა ისინი სოფელ ჭალასთან, მისაქციელთან, ავჭალასთან და სხვა ადგილებში. ერეკლე II-მ მორიგე ჯარის მეოხებით დათრგუნა ფეოდალური ოპოზიციაც. ამიტომ რეაქციონერი თავადები საბოტაჟს უწყობდნენ ამ ღონისძიებას. ფიქრობენ, რომ ამ საბოტაჟის მსხვერპლი შეიქმნა ლევან ბატონიშვილიც, რომელიც 1781 წელს ვეჯინში ყოფნისას გაურკვეველ ვითარებაში გარდაიცვალა. მის სიკვდილს დიდი მწუხარებით გამოეხმაურნენ ბესიკი (ოდა „სამძიმარი“), დავით რექტორი („ლეონისათვის თქმული ათნი სიტყვანი იამბიკოდ“), აზერბაიჯანელი პოეტები ვაგიფი და ვიდადი. მასვე ეძღვნება მრავალი ხალხური ლექსი. ლევან ბატონიშვილს მიეწერება რამდენიმე სამიჯნურო და ეპისტოლური ლექსი.
ლიტერატურა
თბილისში დაბადებულები
დაბადებული 1756
გარდაცვლილი 1781
ქართლ-კახეთის სამეფოს ბაგრატიონები
ქართველი მხედართმთავრები
პატარა გონდრიო

პატარა გონდრიო — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, გონდრიოს თემში. 2002 წლის აღწერის მონაცემებით სოფელში ცხოვრობს 1294 ადამიანი.
სქოლიო
ნინოწმინდის მუნიციპალიტეტის სოფლები
ნატაშა ბედინგფილდი

ნატაშა ბედინგფილდი (დ. 26 ნოემბერი 1981, ლონდონი, დიდი ბრიტანეთი) — ბრიტანელი მომღერალი. მისი მშობლები 20 წელზე მეტია რაც გადმოსახლდნენ ახალ ზელანდიიდან ინგლისში. ნატაშა დაიბადა ლიუისჰემში და მომღერალ დენიელ ბედინგფილდის დაა.
კარიერა
ჯერ კიდევ ბავშვობაში იგი თავის და-ძმასთან, დენიელთან და ნიკოლასთან ერთად მღეროდა ჯგუფ The DNA Algorithm-ში. სკოლის დამთავრების შემდეგ 2 წლის განმავლობაში სწავლობდა ფსიქოლოგიას, რომელიც მოგვიანობით მიატოვა და მომღერლის კარიერა დაიწყო.
2004 წლის მაისში გამოვიდა მისი პირველი სინგლი Single, რომელმაც ბრიტანულ ჩარტში მე-3 ადგილი დაიკავა. იმავე წლის აგვისტოში მომდევნო სინგლი These Words ბრიტანეთის №1 ჰიტი გახდა.
პროდიუსერების ენდი ფრემტონის, სტივ კიპნერის და მარკ სტენტის დახმარებით ნატაშას პირველი ალბომი Unwritten ბრიტანული ალბომების ჩარტში პირველ ადგილზე გავიდა.
ნატაშას ახალი სიმღერა "Soulmate" იმდენად პოპულარული გახდა გამოქვეყნებისთანავე, რომ მედიუმი - ს 5-ე სეზონის ბოლო სერიაში გამოყენებულ იქნა, როგორც თანამდევი საუნდტრეკი.
დისკოგრაფია
მსოფლიო გამოცემები
Unwritten (2004)
აშშ გამოცემები
Pocketful of Sunshine (2008)
Strip Me (2010)
'ევროპული გამოცემები
N.B. (2007)
Strip Me Away'' (2011)
რესურსები ინტერნეტში
ნატაშას ოფიციალური საიტი
ინგლისელი მომღერლები
დაბადებული 1981
დაბადებული 26 ნოემბერი
XXI საუკუნის ინგლისელი მომღერლები
ავსტრიული პინჩერი

ავსტრიული პინჩერი — ძაღლის ჯიში, რომელიც გამოყვანილია ავსტრიაში XVIII საუკუნეში.
ავსტრიული ფერმერების ეს ტრადიციული ძაღლი გამოიყვანეს ფარების გადასაყვანად და საცხოვრებლის დასაცავად. ავსტრიული პინჩერის მსგავსი ძაღლი XVIII საუკუნის ტილოებზეა გამოსახული. გერმანული პინჩერის ეს მძიმეწონიანი „ბიძაშვილი“ არასოდეს ყოფილა ცნობილი ყოფილი ავსტრიის იმპერიის ფარგლებს გარეთ, დღესაც სხვა ქვეყნებში იშვიათად გვხვდება. ავსტრიული პინჩერი დანიშნულება ფერმერის დახმარებაა და რადგან მისთვის არასოდეს უცდიათ კომპანიონის თვისებების მიცემა, სხვა ძაღლებთან ურთიერთობა უჭირს და კბენაზე უარს არ ამბობს. თუმცა ნაცნობ ადამიანებს ძალიან მეგობრულად ექცევა.
ცოცხალი, ენერგიული ავსტრიული პინჩერისგან კარგი მოდარაჯე გამოდის, ნებისმიერი საეჭვო ხმაურისას ის ყეფას იწყებს. ავსტრიული პინჩერი კარგად ეგუება ქალაქის პირობებში ცხოვრებას და სიცხეს. ბალნის შეფერილობა მრავალნაირია და განსაკუთრებული მოვლა არ სჭირდება. ცუდად იწვრთნება. აქვს შედარებით მოკლე დრუნჩი, მოკლე, უხეში ბალანი, საშუალო სიგრძის წინა ფეხები.
რესურსები ინტერნეტში
ავსტრიული პინჩერი (ინგლისური)
ავსტრიული წარმოშობის ძაღლის ჯიშები
Imperio (ჯგუფი)

Imperio (ჯგუფი)
Imperio — ავსტრიული ევროდენს-ჯგუფი. ჩამოყალიბდა 1994 წელს, პროდიუსერ ნორბერტ რაიხარტის მიერ.
დუეტმა 1995 წელს გამოსცა სადებიუტო ალბომი Veni Vidi Vici. მასზე ვოკალებს ასრულებენ მანუელა რეი და მაიკლ ჰარისი. ალბომიდან ოთხი სინგლი გამოვიდა. მეორე ალბომი, Return To Paradise, გამოვიდა 1996 წელს. მასზე ვოკალებს ასრულებენ მ. რეი და ლოურენს მადია.
დისკოგრაფია
რესურსები ინტერნეტში
Danceartistinfo.com
Eurokdj.com
დისკოგრაფია
ავსტრიული ევროდენს ჯგუფები
ავსტრიული ტრანს ჯგუფები
1994 წელს ჩამოყალიბებული ჯგუფები
1997 წელს დაშლილი ჯგუფები
დუ ფუ

დუ ფუ, ტუ ფუ (უეიდ-ჯაილზი Tu Fu, დ. 712, გუნის მაზრა, ხუნანის პროვინცია — გ. 770) — ტანის ეპოქის ჩინელი პოეტი.
ლი ბოსთან ერთად მას მიიჩნევენ უდიდეს ჩინელ პოეტად. მისი თავდაპირველი სურვილი სახელმწიფო კარიერა იყო, თუმცა მან ვერ მიიღო სასურველი დანიშნულება. მისი ცხოვრებისას მოხდა 755 წლის ან ლის აჯანყება, რის გამოც მან ცხოვრების ბოლო 15 წელი დაუდეგრად გაატარა.
თავიდან ნაკლებად ცნობილი შემოქმედთათვის, მისი ავლენა იგრძნობა როგორც ჩინურ, ასევე იაპონურ კულტურებში. მისი ნაშრომებიდან დღესდღეობით 1500-ია შემორჩენილი. მას ეძახდნენ პოეტ ისტორიკოსს და საგისმწერ პოეტს. დასავლეთის კულტურაში მას მოიხსენიებდნენ როგორც „ჩინელ ოვიდიუსს“ და „ჩინელ შექსპირსაც“ კი.
სქოლიო
ჩინელი პოეტები
დაბადებული 712
გარდაცვლილი 770
ერე

ერე (Ærø) — დანიის კუნძული ბალტიის ზღვაში. ადმინისტრაციულად მიეკუთვნება სამხრეთ დანიის რეგიონს. კუნძულის ფართობი 88 კმ²-ია, მოსახლეობა კი 2010 წლის მონაცემებით 6 669 ადამიანს შეადგენს.
ერეს სიგრძე დაახლოებით 30 კმ-ია, სიგანე 8 კმ. ლანდშაფტში ჭარბობს ბორცვები. კუნძულზე სამი პატარა ქალაქია, რომელთა შორის უდიდესია მარსტალი 2 340 მოსახლით. ასევე წარმოდგენილია 14 სოფელი და რამდენიმე ფერმერული მეურნეობა.
კუნძული პოპულარულია ფეხით ხეტიალის მოყვარულთა შორის.
გალერეა
რესურსები ინტერნეტში
Ærø Island International Website
Ærø Island - Video and Photo archives
Ærø Island - Community Portal
Ærø Tourist Guide
დანიის კუნძულები
Rhytidoponera nudata

Rhytidoponera nudata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
ბუნუდი

ბუნუდი — სოფელი აზერბაიჯანში, გაბალის რაიონში. მოსახლეობის რაოდენობა — 819 კაცი.
რესურსები ინტერნეტში
გაბალის რაიონის სოფლები
Solenopsis texana

Solenopsis texana — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ქეთევან დუმბაძე

ქეთევან დუმბაძე (დ. 11 იანვარი, 1961) — ქართველი ხელოვნებათმცოდნე, მწერალ ნოდარ დუმბაძის ქალიშვილი. 2020 წლიდან არის საქართველოს მე-10 მოწვევის პარლამენტის წევრი „ქართული ოცნება — დემოკრატიული საქართველოს პარტიული სიით“.
2023 წლის მარტის დასაწყისში, როგორც პარლამენტის დეპუტატმა, მხარი დაუჭირა ე.წ. „რუსულ კანონს“ უცხოეთის გავლენის აგენტების შესახებ. თავდაპირველად მან კენჭისყრისგან თავი შეიკავა, თუმცა შემდგომ პროსახელისუფლებო Post TV-ს დაუდასტურა, რომ რეალურად კანონპროექტს მხარი დაუჭირა და ადგილი ჰქონდა ტექნიკურ ხარვეზს.
2023 წლის 4 სექტემბრიდან თეა წულუკიანის გადაწყვეტილებით დაინიშნა საქართველოს მწერალთა სახლის ხელმძღვანელად. აღნიშნულ გადაწყვეტილებას მწერლებისა და გამომცემლების პროტესტი მოყვა. ასამდე მწერალმა, მთარგმნელმა, გამომცემელმა და ლიტერატურის სფეროში დასაქმებულმა ადამიანმა გაავრცელა განცხადება, რომლის მიხედვითაც დაუმორჩილებლობას უცხადებენ კულტურის სამინისტროს პოლიტიკას, რომელიც არადემოკრატიულ, საბჭოთა, ანტისახელმწიფოებრივ ხასიათს ატარებს.
2023 წლის 5 სექტემბერს პარლამენტმა უფლებამოსილება შეუწყვიტა მწერალთა სახლის დირექტორად დანიშვნის გამო.
რესურსები ინტერნეტში
სქოლიო
საქართველოს X მოწვევის პარლამენტის წევრი ქალები
დაბადებული 11 იანვარი
დაბადებული 1961
„ქართული ოცნების“ წევრები
დუმბაძეები
მეფე მათიუშ პირველი

მეფე მათიუშ პირველი
„მეფე მათიუშ პირველი“ — იანუშ კორჩაკის საბავშვო წიგნი, რომანი. პირველად გამოიცა 1922 წელს.
გამოცემები
წიგნი გამოიცა 1922 წელს. ნაწარმოების ინგლისურ ენაზე პირველად გამოიცა 1986 წელს. წიგნში ვხვდებით რეალურ ისტორიულ მოვლენებსაც, მაგალითად მეორე მსოფლიო ომი, წიგნში აგრეთვე ვხვდებით არჩევით მონარქიას, თავისუფალ არჩევნებს, პოლონეთის რესპუბლიკის სეიმს და ა.შ.
შინაარსი
პატარა უფლისწულს მამის გარდაცვალების გამო ადრეულ ასაკში მოუწევს ტახტზე ასვლა, ის მოახერხებს კარგად მეფედ გახდომას და უმნიშვნელოვანეს რეფორმებს გაატარებს თავისი გამოუცდელობის გამო, მაგრამ საბოლოოდ ვერ შეეგუება სასახლის წესებსა და ეტიკეტებს, გლეხურად გადაიცვამს და ომში გაიპარება.
რესურსები ინტერნეტში
ბაკურ სულაკაურის გამომცემლობა
1922 წლის ნოველები
საბავშვო რომანები
პოლიტიკური ნოველები
ვირჟინია (მინას-ჟერაისი)

ვირჟინია (მინას-ჟერაისი)
ვირჟინია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 945 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იტაჟუბის შემადგენლობაში.
2010 წლის მონაცემებით, მოსახლეობა 8 623 ადამიანს შეადგენდა, მოსახლეობის სიმჭიდროვე 26.41 კმ²-ზე. ფართობი 326 515 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
არიჰა

არიჰა — ქალაქი სირიაში. მდებარეობს იდლიბის მუჰაფაზის არიჰის მინტაკაში. 2004 წელს სოფლის მოსახლეობა 39 501 კაცს შეადგენდა.
იხილეთ აგრეთვე
სირიის ქალაქები
რესურსები ინტერნეტში
არიჰა გენშტაბის ტოპოგრაფიულ რუკაზე
სირიის ქალაქები
პუერტო-მონტი

პუერტო-მონტი — ქალაქი და კომუნა ჩილეში. ამავე სახელობის კომუნის, ლიანკიუეს პროვინციისა და ლოს-ლაგოსის რეგიონის ადმინისტრაციული ცენტრი.
კომუნის ფართობი – 1673 კმ². მოსახლეობა — 213314 კაცი (2007). სიმჭიდროვე — 127,5 ად/კმ².
ისტორია
ქალაქი 1853 წლის 12 თებერვალს დააარსეს გერმანელმა კოლონისტებმა, ჩილეს მთავრობამ საამისოდ გამოყო მნიშვნელოვანი თანხები და სახელიც ჩილეს პრეზიდენტის მანუელ მონტის პატივისცემის ნიშნად ეწოდა. ჩილეს დიდი მიწისძვრის შედეგად ქალაქის დიდი ნაწილი დაინგრა.
რესურსები ინტერნეტში
კომუნის ოფიციალური საიტი
ქალაქი პუერტო-მონტი
ჩილეს ქალაქები
ჩილეს კომუნები
Jevreni

Jevreni is a village in Criuleni District, Moldova.
References
Villages of Criuleni District
მუჩალგა

მუჩალგა (თურქ.), მუჩალგის წიგნი — ხელწერილი XVI—XIX საუკუნეების საქართველოში. მუჩალგა ჩამოერთმეოდა პირს იმის საბუთად, რომ ის თავის ვალდებულებას დათქმულ ვადაზე შეასრულებდა, სასამართლო დადგენილების ყაბული იქნებოდა, ამა თუ იმ ქმედობას არ ჩაიდენდა და ა. შ.
ლიტერატურა
ფურცელაძე დ., ქსე, ტ. 7, გვ. 226, თბ., 1984
ძველი ქართული სამართალი
გომა

გომა — კონგოს დემოკრატიული რესპუბლიკის ქალაქი რუანდის სახელმწიფო საზღვართან, ჩრდილოეთი კივუს პროვინციის ადმინისტრაციული ცენტრი.
გეოგრაფია
მდებარეობს კივუს ტბის ნაპირზე, რუანდის ქალაქ გისენიისთან ახლოს, ზღვის დონიდან 1499 მეტრ სიმაღლეზე. ქალაქიდან დაახლოებით 15 კმ-ით ჩრდილოეთით მდებარეობს მოქმედი ვულკანი ნიირაგონგო. ფუნქციონირებს აეროპორტი. ქალაქის ცენტრი მდებარეობს რუანდის სახელმწიფო საზღვრიდან სულ 1 კმ-ში და ქალაქ გისენიის ცენტრიდან 3,5 კმ-ში.
ისტორია
1998 წელი — ზუსტად გომაში დაიწყო ტუტსის ხალხის აგვისტოს აჯანყების მიერ პროვოცირებული კონგოს მეორე ომი.
1999 წელი, მაისი — სახელმწიფო ავიაციის ავიადარტყმა ქალაქ გომაზე, როგორც მოძრაობა კონგოს დემოკრატიისთვის (RCD) აჯანყებულთა საყრდენ პუნქტზე.
2002 წელი — ვულკან ნიირაგონგოს ამოფრქვევა.
2008 წელი, ოქტომბერი-ნოემბერი — 2008 წლის გომისათვის ბრძოლა: ბრძოლა ტუტსის ხალხის აჯანყებულებსა (ლორან ნკუნდა) და კონგოს დემოკრატიული რესპუბლიკის სამთავრობო ჯარებს შორის, რომელსაც ეხმარებოდა გაეროს ჯარები.
2012 წელი, 20 ნოემბერი — ქალაქი დაიპყრო «23 მარტის მოძრაობის» (М23) აჯანყებულებმა.
2013 წელი, 4 მარტი — ქალაქ გომის აეროპორტში დაშვებისას ჩამოვარდა თვითმფრინავი Fokker 50. ბორტზე მყოფი 40 ადამიანიდან დაიღუპა 36; 4 დაჭრილი გადაყვანილი იქნა ქალაქ გომის საავადმყოფოში. წინასწარი მონაცემებით, ჩამოვარდნის მიზეზი გახდა ცუდი ამინდი. ავიაკატასტროფის მომენტში გომაში მოდიოდა ძლიერი თავსხმა წვიმა. თვითმფრინავმა 7 კმ-ით ვერ მიაღწია ადგილობრივი აეროდრომის ასაფრენ-დასაჯდომ ზოლამდე და ჩამოვარდა პირდაპირ ქალაქის ცენტრში. კატასტროფის შედეგად მიწაზე მყოფებიდან არავინ არ დაშავებულა.
მოსახლეობა
2010 წლის შეფასებითი მონაცემებით ქალაქის მოსახლეობის რაოდენობა შეადგენს 377 112 ადამიანს. 1994 წლის რუანდის გენოციდის დროს ქალაქ გომას მოაწყდა დევნილების დიდი ნაკადი.
რესურსები ინტერნეტში
Tom Casadevall of the United States Geological Survey; "The 1994 Rwandan Refugee Crisis: Cultural Awareness in Managing Natural Disasters" (1h28m streaming video) . Lecture given at University of Illinois at Urbana-Champaign on vulcanology around Goma
Jordhus-Lier, David: Life and Death in the Great Lakes Region . The NIBR International Blog, 15.02.2010.
სქოლიო
კონგოს დემოკრატიული რესპუბლიკის ქალაქები
Belize (disambiguation)

Belize (disambiguation)
Belize is a country in Central America.
Belize may also refer to:
Belize District, a district of Belize
Belize City, Belize's largest city
Belize River, a river in Belize
Belize, Angola, a town in the Angolan province of Cabinda
Belize Inlet, British Columbia, Canada, named for Belize City
British Honduras, a former British colony called Belize after 1973
See also
La Balize, Louisiana, established by the French c. 1700
Lasioglossum stellatifrons

Lasioglossum stellatifrons — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1945 წელს.
იხილეთ აგრეთვე
Lasioglossum-ის სახეობების სია
სქოლიო
stellatifrons
Moon Over Bourbon Street

Moon Over Bourbon Street
„Moon Over Bourbon Street“ — ინგლისელი მომღერალ და მუსიკოს სტინგის სიმღერა ალბომიდან The Dream of the Blue Turtles, რომელიც გამოიცა სინგლის სახით, 1986 წელს. ეს არის ჯაზური სტილის მშვიდი ნომერი, რომელიც, სტინგის თქმით, დაიწერა ენ რაისის რომანის „ინტერვიუ ვამპირთან“ გავლენით. წლების განმავლობაში სიმღერა სრულდებოდა მუსიკოსის კონცერტებზე.
სინგლის b-მხარეზე მოხვდა სტინგის მიერ შესრულებული The Ballad Of Mack The Knife („სამგროშიანი ოპერიდან“).
სიმღერების სია
7" ბრიტანული სინგლი
Moon Over Bourbon Street - 3:39
The Ballad Of Mack The Knife (სტინგი და დომინიკ მელდაუნი) - 2:43
12" A&M Records ‎– AMY 305
Moon Over Bourbon Street - 3:59
The Ballad Of Mack The Knife - 2:43
Fortress Around Your Heart - 4:48
სქოლიო
სტინგის სიმღერები
1985 წლის სიმღერები
1985 წლის სინგლები
ფრიდრიხ I ფონ შვარცენბურგი

ფრიდრიხ I ფონ შვარცენბურგი
გრაფი ფრიდრიხ I ფონ შვარცენბურგი (დ. დაახ. 1075 — გ. 5 ოქტომბერი, 1131) — კელნის ეპისკოპოსი 1100–1131 წლებში.
ბიოგრაფია
ფრიდრიხი იყო გრაფ ბერთოლდ I ფონ შვარცენბურგის და მისი მეუღლის რიხარდისის ვაჟი.
განათლება მან ბამბერგში და საფრანგეთში მიიღო და ვიდრე იმპერატორი ჰაინრიხ IV მას კელნის ეპისკოპოსად დანიშნავდა მღვდელი იყო ბამბერგსა და შპაიერში. ფრიდრიხის ბრძანებით 1100 წელს დაწყებულ იქნა ფოლმარშტაინის ციხესიმაგრის მშენებლობა.
1106 წელს მან იმპერატორ ჰაინრიხ V-ის მხარე დაიჭირა რომის წინააღმდეგ კონფლიქტში, თუმც უკვე 1114 წელს ფრიდრიხმა მხარე შეიცვალა და ანდერნახთან გამართულ ბრძოლაში დაამარცხა იმპერატორი. 1122 წელს ვორმსის კონკორდატის მიხედვით იგი იტალიის ერცკანცლერად და მრჩევლად დაინიშნა.
1125 წლის 24 აგვისტოს იმპერატორის არჩევნებზე ფრიდრიხ ფონ შვარცენბურგმა მხარი ლოთარ III-ეს დაუჭირა, რითაც დაუპირისპირდა შვაბიის ჰერცოგ ფრიდრიხს. მთელი რიგი ციხესიმაგრეების აგებით მან კელნის საეპისკოპოსო სამხრეთის მხრიდან საიმედოდ გაამაგრა. მაგ., 1118 წელს აგებულ იქნა ვოლკენბურგის ციხესიმაგრე და ე.წ. „როლანდის კუთხე“, რომლებიც აკონტროლებდნენ მდ. რაინს.
ფრიდრიხ ფონ შვარცენბურგი გარდაიცვალა 1131 წლის 5 ოქტომბერს მის მიერ აშენებულ ვოლკენბურგის ციხესიმაგრეში. იგი დაასაფლავეს ზიგბურგის სააბატოში.
ლიტერატურა
Hermann Cardauns: Friedrich I. In: Allgemeine Deutsche Biographie (ADB). Band 7, Duncker & Humblot, Leipzig 1877, S. 535–538.
Erich Wisplinghoff: Friedrich I. von Schwarzenburg. In: Neue Deutsche Biographie (NDB). Band 5, Duncker & Humblot, Berlin 1961, ISBN 3-428-00186-9, S. 511.
კელნის ეპისკოპოსები
დაბადებული 1075
გარდაცვლილი 5 ოქტომბერი
გარდაცვლილი 1131
Qoşaqovaq

Qoşaqovaq (also, Koshakovag and Kosha-Kovakh) is a village and municipality in the Agdash Rayon of Azerbaijan. It has a population of 1,083.
References
Populated places in Agdash District
კბილაშვილი

კბილაშვილი
საკუთარი სახელი კბილაშვილი შეიძლება აღნიშნავდეს ერთ-ერთ შემდეგ პიროვნებათაგანს:
არჩილ კბილაშვილი — იურისტი, პოლიტიკოსი
ივანე (ვანო) კბილაშვილი — სპორტსმენი (მკლავჭიდი)
ქართული გვარები